tomron87/hebrew-wikipedia-sentences-corpus huggingface dataset:
Size inspector - מאפייני גודל ומיקום של אובייקטים, ערכי מינימום ומקסימום ואפשרויות שינוי גודלו.
Connections inspector - ניהול וצפייה ביישומי וקישורי האובייקט לקוד.
חלונית הספרייה - מאפשרת לבחור בין:
File templates - תבניות מוגדרות מראש של סוגי קבצים.
Code snippets - פיסות קוד שניתן להשתמש בהן בקוד.
Media files - ריכוז של כל התמונות, אייקונים וקובצי קול השייכים לפרויקט.
חלונית דיבאג (Debug Area) - שליטה וניהול ריצת הפרויקט.
צפייה בכל המשתנים והרגיסטרים, צפייה בפלט של הדפסות הלוגים.
החלונית מספקת לחצני דיבאג סטנדרטיים (ריצה, מעבר לפקודה הבאה, כניסה לפונקציה, יציאה מפונקציה), אפשרות לדמות שירותי מיקום, ניקוי יומן ריצה ואפשרויות צפייה שונות (יומן ריצה בלבד, משתנים בלבד, חלון מפוצל).
Xbox One היא קונסולת משחקים מבית מיקרוסופט.
המתחרה העיקרית של Xbox One היא קונסולת פלייסטיישן 4. במהלך חודש וחצי מאז הושקה ב-2014, מכרה מיקרוסופט למעלה משלושה מיליון יחידות של המכשיר כחלק מתחרות עזה כנגד סוני.
ב-2015 השיקה מיקרוסופט גרסת Elite מתקדמת ומקצועית יותר בעלת דיסק קשיח מהיר יותר ובקר בהתאמה אישית.
ב-E3 2016 הציגה החברה את קונסולת ה-Xbox One S.
הקונסולה קטנה ב-40% מהדגם המקורי, אך היא יותר חזקה במעט.
ב-2017 יצאה קונסולת ה-Xbox One X, והיא בעלת כוח חישוב של 6 טרה פלופ.
ארבעה מנועי רטט חדשניים נוספו לבקר: אחד קטן מאחורי כל הדק, המוסיף תחושת רטט מדויקת לקצות האצבעות ואחד גדול מאחורי כל ידית (אוחז) שיעניק תגובה מסיבית ובקנה מידה גדול מקודמיו.
איכות שמע באוזניות: קצב העברת הנתונים בין הבקר לקונסולה ולאוזניות שופר, מה שיאפשר פליטת סאונד אמין ואיכותי יותר.
על פי המפתחים, בצ'אט הקולי ישנו שיפור ניכר באיכות הקול.
ג'ויסטיק חדיש: הג'ויסטיקים החדשים של הבקר נבנו לדיוק ונוחות, הם קטנים יותר ובעלי מרקם מחורץ לצורך אחיזה טובה יותר.
כמו כן נבנו הג'ויסטיקים החדשים באופן בו צריך 25% פחות כוח כדי להזיז אותם, מה שיתן יכולת לכוון בצורה טובה יותר במשחקים מגוף ראשון.
D-Pad משודרג: המבנה החדש של ה-D-Pad יאפשר דיוק ומשוב "טקטי" יותר למשחקים.
הוא מספק קליטת כיוון מדויקת, תנועות מהירות ושילובים.
כפתורי ה-A, B, X, Y: פרט להיותם נמוכים יותר, המרווח ביניהם הפך הדוק, מה שיתרום למעבר חלק יותר ביניהם.
השינוי בגודל ובמיקום שלהם יעניק גישה נוחה יותר לכפתורי ה-View וה-Menu.
קישוריות חלקה: כל בקר משתמש בטכנולוגיית שיקוף בלתי נראית בשילוב עם טכנולוגיית LED כדי לשלוח אותות אינפרה-אדום לקונסולה ולחיישן הקינקט, מה שיאפשר חיבור חלק בין כל המרכיבים.
בעזרת טכנולוגיה זו בקר הקינקט יוכל לזהות ולהצמיד בין הבקר למי שמחזיק בו.
מצב צריכת חשמל נמוכה: החיישנים הממוקמים על הבקר יוכלו לזהות מתי המשתמש הניח אותו או יצא מהחדר.
ברגע שהבקר מזהה זאת, הוא נכנס למצב צריכת חשמל נמוכה כדי לשמר זמן שימוש וסוללה.
ברגע שהשחקן ירים מחדש את הבקר, הוא יחזור לפעולה במצב רגיל ללא צורך בסנכרון מחדש לקונסולה.
עיצוב בזווית: ההדקים והג'ויסטיקים עוצבו בזווית מסוימת לנוחות וביצועים.
עיצוב זוויתי זה מאפשר התאמה טבעית לידיים.
חלל פנימי לסוללה: התא שמחזיק בתוכו את סוללות ה-AA בנוי בתוך הבקר עצמו, כך שלאצבעות יינתן מרחב תנועה בחלקו התחתון של הבקר.
יחד עם שאר מרכיבי הקונסולה - גם הקינקט זוכה לשדרוג: המכשיר יהיה עוצמתי הרבה יותר ויורכב מחיישן עומק של 250,000 פיקסלים, יחד עם מצלמה רגילה באיכות 1080p, שכנראה תיועד לשיחות ווידאו, צילום תמונות וכו'.
חיישן העומק לעומת זאת, מיועד למשחקים וקליטת מחוות לשליטה בממשק, והפך למדויק הרבה יותר.
החיישן יכול לזהות את רוב המפרקים בגוף האדם, ידע להפריד אצבעות ואף לזהות אם מואץ קצב הלב.
כמו כן הקינקט החדש מזהה פרצופים ועוקב אחרי בעל הקונסולה.
והשיפור האחרון הוא הרחבת אזור קליטת השחקנים לשישה שחקנים שלא כמו הקודם עם ארבעה שחקנים.
שבב מאוחד מתוצרת AMD (כרטיס גרפי משולב עם מעבד) המבוסס על ארכיטקטורת ה-"Jaguar" של AMD הכולל 8 ליבות במהירות 1.75GHz
מעבד גרפי Radeon GCN בעל 768 יחידות עיבוד במהירות 853Mhz יוצר סה"כ 1.31 טרה פלופ ביצועים
זיכרון 8GB מסוג DDR3 במהירות 2133MHz
דיסק קשיח 500GB או 1TB קיים גם בגרסת SSHD דיסק קשיח חדש המשלב 8GB של זיכרון מהיר סה"כ נפח 1TB
2 יציאות HDMI יציאה אחת Out וכניסה אחת In
הקונסולה כוללת יכולת שליטה קולית ושליטה עם הידיים מורחבת שתאפשר למשתמשים לעבור בין חלונות, להדליק ולכבות את האקס בוקס, בנוסף לתכונות הקינקט ואוזניה
האקס בוקס תומך במיקרוסופט אדג', ביוטיוב ובסקייפ, שמהם המשתמשים נהנים גם בלי רכישת Xbox Live Gold.
בתערוכת E3 בשנת 2016 הכריזה מיקרוסופט על דגם ביניים ודגם פרימיום:
דגם האקסבוקס הזה הוא שדרוג לדגם הקודם:
הקטנת המכשיר עצמו ב-40% מקודמו.
יכולת להציג סדרות באיכות הצפייה 4K (לצגים התומכים).
יכולת תמיכה באיכות HDR (לצגים התומכים ביכולת זו)
הכנסת מייצב בחשמל לתוך המכשיר.
בשנת 2018 הוכרז על דגם של המכשיר ללא כונן blu-ray
דגם זה פיתחה מיקרוסופט כדור ביניים וחשפה אותו בתערוכת E3 בשנת 2017. הקונסולה תומכת ברזולוציית 4K מלאה וקצב פריימים של 60FPS.
היא עם עוצמת חישוב של 6 טרה פלופס.
Xenix (נהגית כ-זניקס) היא גרסה של מערכת ההפעלה יוניקס לפלטפורמות מיקרו-מחשב שונות, שהופסק פיתוחה.
הייתה ברישיון של מיקרוסופט, שקיבלה אותו מ-AT&T.
בשנת 1980 שכרה חברת מיקרוסופט את שרותי חברת Santa Cruz Operation (SCO) כדי להסב את גרסה 7 של UNIX, למעבדי 8086. ההיסב נקרא Xenix.
בשנת 1987 איבדה מיקרוסופט עניין ב־Xenix ומכרה את הזכויות ל־SCO, תמורת בעלות חלקית על החברה.
מאוחר יותר רכשה SCO את הזכויות הבלעדיות לתוכנה, ובסופו Xenix הוחלף על ידי SCO UNIX (הידועה כיום כ-SCO openserver).
על פי מפתחים של גרסת BSD של יוניקס, בסוף 1980 Xenix "הייתה כנראה הגרסה הנפוצה ביותר של מערכת ההפעלה UNIX, על פי מספר המחשבים בהם היא פעלה".
יו"ר מיקרוסופט, ביל גייטס, אמר בשנת 1996, שבמשך זמן רב השתמשה החברה שלו בנפח הגבוה ביותר ברישיון AT&T של יוניקס.
X (לשעבר Google X), היא חברה בת של אלפאבית, העוסקת בפיתוח טכנולוגיות פורצות דרך.
היא הוקמה בשנת 2010 כמחלקה בגוגל, עם פיתוח פרויקט המכונית-ללא-נהג, והחל מאוקטובר 2015 פועלת כחברה בת של אלפאבית.
החברה ממוקמת כקילומטר וחצי מגוגלפלקס, במאונטיין ויו, קליפורניה.
החברה מנוהלת על ידי היזם-מדען אסטרו טלר, שאמר כי המטרה העיקרית שלה היא לשפר טכנולוגיות בקפיצה של פי 10 ולפתח "פתרונות הנשמעים מדע-בדיוני".
המשימה המוצהרת של X היא לפתח טכנולוגיות שהופכות את העולם למקום טוב יותר, באמצעות שילוב של בעיה גדולה, פתרון רדיקלי וטכנולוגיה פורצת דרך.
צוותי פרויקטים קטנים וממוקדים הכוללים מדענים, ממציאים ומהנדסים משלבים מידע מדיסציפלינות שונות, מחפשים רעיונות קיצוניים שנראים בלתי ישימים ומחפשים דרכים חדשניות להפוך אותם למציאות, כדי לייצר השפעה בעולם האמיתי.
בדרך זו מנסה החברה לחקור, להבין ולסייע לפתרון בעיות עולמיות.
בפברואר 2016, אסטרו טלר נשא הרצאת TED שבה תיאר את גישת ה-X לפרויקטים.
מאפיינים בולטים של הגישה כללו ניסיון מתמיד למצוא סיבות לסיים פרויקטים על ידי התמודדות עם החלקים הקשים ביותר שלהם, וגם חגיגה ותגמול של הצוות כאשר פרויקטים הופסקו עקב כישלון.
פתרון שנועד להאיץ את המעבר למערכת חשמל עמידה ונטולת פחמן בעזרת פיתוח כלים חישוביים, שייצרו תמונה הוליסטית ודינמית של הרשת.
כלים חישוביים אלו יאפשרו לחזות ולדמות מה עלול לקרות ברשת - מננו-שניות ועד עשרות שנים קדימה, ובכך לספק תובנות חשובות בנוגע לרשת החשמל.
פיתוח כלים חדשים להגנה על האוקיינוס תוך שמירה על יכולתו לתמוך בחיים ולעזור להאכיל את האנושות, באופן בר קיימא.
צוות הפרויקט עובד עם חקלאי האוקיינוסים לצורך פיתוח מערכת של מצלמות תת-ימיות, חיישנים ומערכות למידת מכונה, שנועדו לנטר את סביבת האוקיינוסים, לספק הבנה טובה יותר של האקוסיסטם שלהם ולהגן עליהם.
כיום המערכת יכולה לזהות ולפרש התנהגויות של דגים (כגון האכלה), ולסייע לעוסקים בחקלאות ימית לקבל החלטות טובות יותר וידידותיות יותר לסביבה בנוגע להאכלת דגים ובריאותם.
הרחבת הגישה הגלובלית של יותר מ-4 מיליארד אנשים לאינטרנט מהיר, בעזרת שימוש באלומות אור.
המידע מועבר באוויר כאלומה צרה ובלתי נראית, ואינו מצריך שימוש בכבלים.
השימוש בטכנולוגיה מאפשר פריסה מהירה של אינטרנט במהירויות גבוהות בערים וכפרים במדינות באפריקה, בהודו ובמיקומים נוספים ברחבי העולם, שבהם פריסת כבלים נתקלת בקשיים.
פיתוח טכנולוגיית חיישנים חדשה, תוכנה וכלי למידת מכונה שנועדו לשפר את האופן שבו מייצרים, מעבירים ומנהלים את הסחורה העולמית, באמצעות קבלת תובנות בזמן אמת לגבי היכן הדברים נמצאים ובאיזה מצב הם נמצאים.
פרויקטים שיצאו מ-X והפכו לחברות עצמאיות של אלפאבית או לחטיבות בתוך גוגל.
תוכנות רובוטיקה ובינה מלאכותית שנועדו למצות את הפוטנציאל היצירתי והכלכלי של רובוטיקה תעשייתית עבור מיליוני עסקים, יזמים ומפתחים.
הצוות של הפרויקט מפתח כלי תוכנה המיועדים להפוך רובוטים תעשייתיים לגמישים וקלים יותר לשימוש, כך שיותר אנשים יוכלו להשתמש בהם לייצור מוצרים, עסקים ושירותים חדשים.
המיזם הפך לחברת בת של אלפאבית.
שימוש בבינה מלאכותית, חיישנים ורובוטיקה כדי להבין את עולם הצומח, ולמצוא דרכים לגדל יותר מזון בצורה בת-קיימא.
הפרויקט מפגיש מקורות מידע מגוונים שבעבר היה מורכב להצליב ולעבד, כדי להבין בצורה טובה יותר את המורכבות של עולם הצומח.
רחפנים אוטונומיים שמטרתם להגביר את הגישה לסחורות, להפחית עומסי תנועה בערים ולעזור להקטנת פליטת הפחמן המיוחסת להובלת סחורות.
Wing פיתחה גם פלטפורמת ניהול תעבורה בלתי מאוישת המאפשרת לרחפנים לנווט סביב כלי טיס מאוישים ובלתי מאוישים וסביב מכשולים אחרים כמו עצים, מבנים וקווי חשמל.
מיזם ליצירת מכונית אוטונומית, שהפך לחברת בת של אלפאבית.
החברה מנוהלת כיום על ידי מהנדס בשם סבסטיאן ת'ראן, מנהל המחלקה לבינה מלאכותית באוניברסיטת סטנפורד, (יזם-שותף של Udacity ושותף ביצירת גוגל תצוגת רחוב).
ת'ראן וקבוצתו בסטנפורד זכו ב-2005 בפרס בתחרות "מרוץ האתגר הגדול של דארפ"א" וקיבלו פרס ממחלקת ההגנה של ארצות הברית בסך שני מיליון דולר.
צוות פיתוח הרכב כולל 15 מהנדסים אשר עבדו אף הם בתחרות של דארפ"א.
ביוני 2011 אישרה מדינת נבדה בארצות הברית חוק המסדיר הפעלת מכוניות אוטונומיות בשטחה.
גוגל נמנתה עם מקדמי החוק.
החוק נכנס לתוקף ב-1 במרץ 2012, ומשרד הרישוי בנבדה הוציא לראשונה רישיון לרכב רובוטי במאי 2012. הרישיון הוצא לרכב מדגם טויוטה פריוס מיוחד, שהוטמעה בו הטכנולוגיה הנסיונית של נהיגה ללא נהג.
כיום בכל זמן נתון נוסעות ברחבי נבדה 12 מכוניות שכאלו.
בחודש אוגוסט 2012, הודיעה הקבוצה כי הם השלימו נסיעה ללא תאונה של 480,000 קילומטרים בנהיגה אוטומטית ללא נהג.
התאונות שכן התרחשו, קרו בשל רשלנות מצד הנהג ברכב השני, ולא בזה של גוגל.
בשל כך הוחלט להוריד את מספר נהגי הביקורת ברכב משניים לאחד.
מיזם שהחל ב-X כאוסף של מספר פרויקטים המשלבים טכנולוגית כמו למידת מכונה, מזעור חיישנים ומכשירים לבישים לצורך סיוע בהתמודדות עם מחלות ובעיות בריאות.
זאת מתוך הבנה שפריצות דרך רפואיות עשויות להתרחש בעתיד בעזרת צוותים המשלבים מידע מדיסציפלינות שונות.
בהמשך הפך המיזם לחברת בת של אלפאבית.
גוגל גלאס היה פרויקט מחקר ופיתוח של Google X שהתמקד ביצירת אבטיפוס של משקפיים עם מסך תצוגה אשר יוכלו להציג מציאות רבודה (שילוב של שכבות עצמים וירטואליים לתוך מציאות אמיתית).
בינואר 2015 הודיעה גוגל על השעיית המיזם במתכונת בה פעל עד לאותו היום, תוך ציון כי תקים חטיבה נפרדת שתעסוק בפיתוח משקפיים חכמים.
פרויקט השואף לשלב טכנולוגיות בינה מלאכותית ולמידת מכונה במוצרים יומיומיים.
הפרויקט הפך לחטיבה עצמאית בתוך Google, והטכנולוגיה של Brain מניעה כיום מגוון מוצרים ברחבי החברה.
פרויקט מחקר ופיתוח שחתר לאספקת גישה לאינטרנט לאנשים באזורים נידחים.
הפרויקט שאף לעצב ולשגר בלוני הליום לסטרטוספרה בגובה של כ-18 קילומטר כדי ליצור רשת אלחוטית אווירית עד למהירות 4G-LTE.
מקאני פאוור הייתה חברה פרטית מקליפורניה שפיתחה טכנולוגיה חדשנית של טורבינות רוח לייצור חשמל בשיתוף פעולה עם X ועם מחלקת האנרגיה של ארצות הברית.
לאחר שנרכשה, פיתוח הטורבינות של מקאני המשיך במסגרת חברת בת של X.
הטורבינות של מקאני הותקנו על גבי דאונים המחוברים לקרקע באמצעות כבל המקבע את הדאונים לקרקע ומשמש גם ככבל חשמלי המעביר את האנרגיה מהטורבינות לתחנה קרקעית.
פרויקט ששאף לשפר את הגישה למי שתייה בטוחים ברחבי העולם, על ידי בניית מכשיר שבו אנשים יכולים להשתמש כדי לאסוף מים מהאוויר.
במסגרת פרויקט זה פותח אב טיפוס של מערכת רובוטית היכולה לפעול באופן אוטונומי בסביבות אנושיות לא מובנות.
לימוד רובוטים לסייע במטלות היומיום הצריך התמודדות עם כמה מאתגרי החומרה והתוכנה המורכבים ביותר בתחום הרובוטיקה.
במאי 2021 הודיעה X על פתיחת מעבדה בישראל, בשם Moonshot Lab - Israel, בראשותה של ד"ר עדי אהרון-גילת.
בכך הפכה ישראל למעבדה הראשונה בעולם מחוץ לארצות הברית שבה הקימה X מעבדה.
אהרון-גילת: "בהתחשב בהיסטוריה החדשנית והתרבות היזמית של ישראל, לצד האקוסיסטם של הטכנולוגיה העמוקה (Deep Tech) שבה – זה לא מפתיע שכשחיפשנו את המקומות הטובים בעולם לפתח חדשנות, ישראל הייתה באחד המקומות הגבוהים ברשימה".
Xamarin (מבוטא "זמרין") היא חברת-בת של מיקרוסופט הממוקמת בסן פרנסיסקו, קליפורניה, שנוסדה בשנת 2011 על ידי נתניאל פרידמן ומיגל דה איקזה, ונרכשה על ידי מיקרוסופט בשנת 2016.
Xamarin מייצרת מימוש חוצה-פלטפורמות לסביבת העבודה Microsoft .NET, בשם Mono.
בעזרת Mono, ניתן לפתח בשפה כגון #C, למגוון פלטפורמות במקום רק ל-Windows.
המוצר המרכזי של החברה הוא פרויקט Mono, שמכיל תתי-מוצרים כמו MonoTouch ו-Mono for Android.
Mono נכתב בקוד פתוח, והוא מספק גרסה חוצת-פלטפורמות ל-CLR ו-CLI.
Mono תומך במגוון פלטפורמות, בהן:
Xamarin יצרה סביבת עבודה משלה, בשם Xamarin Studio, שמאפשרת להדר קוד שנכתב בשפה של Mono.
החל משנת 2013, ניתן להדר קוד שנכתב ב-Mono גם בויז'ואל סטודיו, על ידי שימוש בתוסף שנקרא MonoTools for Visual Studio.
Xenia (בעברית: זניה) היא תוכנת אמולציה חופשית ובעלת קוד פתוח ל-Windows וללינוקס המשוחררת תחת רישיון BSD החדש ומאפשרת הרצת משחקי וידאו של קונסולת המשחקים Xbox 360 במחשב האישי.
במרץ 2014, בן וניק, מפתח התוכנה, שחרר סרטון הוכחת היתכנות שמראה את התוכנה מריצה את המשחק Frogger 2, משחק וידאו בקטגוריית ה-Xbox Live Arcade אשר שוחרר ב-2008. הסרטון סימן את ההרצה הראשונית המוצלחת של משחק וידאו מסחרי באימולטור.
פיתוח התוכנה נע בקצב איטי, שכן הרצת Forgger 2 אופשרה רק לאחר 4 שנות פיתוח.
סרטון חדש שעלה במרץ 2015 הראה את המשחק A-Train HX רץ באימולטור במהירות מלאה ומרונדר בגראפיקת תלת מימד מלאה, שנה לאחר הסרטון של Frogger 2, דבר המרמז כי הפיתוח החל להאיץ.
נכון לפברואר 2025, התוכנה מסוגלת להריץ כ-311 משחקים של Xbox 360 באופן טוב יחסית, למעלה מ-1,058 משחקים אשר מסוגלים לרוץ אך לא באופן מלא (חלקם עם בעיות גרפיות ובאגים) וכ-349 משחקים אשר נבדקו ולא פועלים כלל/לא מאפשרים משחק.
כברירת מחדל, התוכנה מוגדרת לעבוד עם ממשק תכנות היישומים DirectX 12, אך תומכת גם ב-Vulkan.
הפארק, שהושלם בסוף 2015, כולל שלושה מתקנים שאירחו תחרויות באולימפיאדה ובמשחקים הפראלימפיים.
על פי הפרסומים המקומיים, חפץ הצבא לקבל חזרה לידיו את שטח המתקנים ולנצל לצרכיו את מסלולי הרכיבה, בעוד התושבים המקומיים מחו ודרשו כי השטח ישמש כפארק ציבורי לטובת תושבי האזור.
נראה כי התקבלה פשרה לפיה המתקנים ישמשו כפארק ספורט ונופש לתושבי דאודורו, לצד שימוש צבאי שייעשה במתקני הרכיבה במתחם לאימוני הצבא.
זאת בדומה לשימוש הכפול הצבאי והאזרחי שנעשה במרכז הלאומי לרכיבה וילה מיליטר, המטווח האולימפי ומתקני מרכז הספורט של דאודורו שחלקם הושמש עבור האולימפיאדה.
מרכז אופני ההרים שבמתחם אירח את תחרויות הרכיבה באופני הרים וכולל מסלול המותאם לטיפוגרפיה ההררית של סביבתו ואורכו כ-4,850 מטרים.
לצורך האולימפיאדה הוקם לצד שבילי המסלול ההררי יציע ישיבה זמני ל-5,000 צופים לצד הקצאת 25,000 מקומות לצופים בעמידה סביב המסלול.
המרכז האולימפי לאופני BMX במתחם האקסטרים החדש, הוא מסלול רכיבה תחרותי באופני BMX ששימש את תחרויות הרכיבה באולימפיאדה, שיוכל לשמש בעתיד גם לתחרויות אופנועים ועוד וכן מיועד לשימוש צבאי לאימונים.
שטחו של המתקן הוא כארבעה דונמים (4,000 מ"ר) ואורכו הכולל של מסלול העפר המתפתל שבו הוא 400 מטרים.
לצורך האולימפיאדה הוקמו משני צידי המסלול יציעים זמניים (יציע ראשי ויציע משני) המכילים יחד 7,500 צופים (כשבמקור תוכנן מתקן בקיבולת של 5–6 אלף מקומות בלבד) ויפורקו אחרי האולימפיאדה.
נכון ל-2025 מסלול הרכיבה שופץ ומשמש כמרכז האימונים הלאומי לרוכבי אופני ה-BMX.
האצטדיון האולימפי מים לבנים (ווייט ווטר) הוא מתקן שנבנה צמוד למסלול אופני ה-BMX עבור תחרויות החתירה בקאנו במסלול (סלאלום) באולימפיאדה ובמשחקים הפאראלימפיים.
מסלול המים מלא בכ-25,000 מיליון ליטרים מים מתוקים ויש בו מסלולים ל-200 ול-250 מטרים.
היציע הזמני שהוקם מעל המתקן הכיל 8,000 מקומות.
"Xanny" הוא שיר שהקליטה הזמרת-יוצרת האמריקאית בילי אייליש, ומופיע באלבום הבכורה שלה, .
עם יציאתו נכנס השיר אל המקום ה-35 במצעד הבילבורד הוט 100.
נכון לפברואר 2020, מונה הצפיות של האודיו עומד על למעלה מ-25 מיליון צפיות.
הקליפ הרשמי של השיר צבר למעלה מ-50 מיליון צפיות.
"X My Heart" (בעברית: "נשבעת") הוא שיר שבוצע על ידי הזמרת האזרית, אייסל, נכתב על ידי סנדרה ביגורמן והופק על ידי דימיטריס קונטופולוס וטים בראן.
השיר יצא כהורדה דיגיטלית ב-17 במרץ 2018 על ידי "k2id הפקות".
בנובמבר 2017, אייסל נבחרה באופן פנימי לייצג את אזרבייג'ן באירוויזיון 2018 על ידי תאגיד השידור האזרי ITV.
שמו של השיר הוכרז ב-3 במרץ 2018 וב-4 במרץ, למחרת, השיר נחשף.
ב-8 במאי 2018, השיר התמודד בחצי הגמר הראשון של תחרות האירוויזיון, כשיר הראשון בסדר ההופעות של חצי הגמר.
השיר זכה במקום ה-11 עם 94 נקודות, וכתוצאה מכך, לא העפיל לגמר.
זאת הייתה הפעם הראשונה שאזרבייג'ן לא צלחה את חצי הגמר.
מקוםתאריך יציאהפורמטחברת תקליטיםעולם4 במרץ 2018הורדה דיגיטליתk2id הפקות
"X" הוא סינגל שהוקלט על ידי להקת הבנים האמריקאית האחים ג'ונאס, ביחד עם הזמרת-יוצרת הקולומביאנית קרול ג'י, מתוך המיני-אלבום, XV.
השיר יצא לאור ב-15 במאי 2020, על ידי חברת התקליטים ריפבליק רקורדס, כסינגל הראשון מתוך המיני-אלבום.
השיר הגיע למקום השביעי במצעד השירים של ניו זילנד.
השיר נכתב על ידי אלי טמפוסי, קרולינה גירלדו, ניק ג'ונאס, ראיין טדר, קרול ג'י ושלבאק והופק על ידי שלבאק גם כן.
תחילה, יצא השיר ב-15 במאי 2020 והיה זמין בסטרימינג ולהורדה דיגיטלית.
בהמשך, נשלח לרדיו להיטים עכשוויים שבארצות הברית ואיטליה ויצא שם כסינגל רשמי.
הווידאו קליפ הרשמי של השיר פורסם ב-19 במאי 2020, בשידור חי.
לאורכו של הקליפ, ניתן לראות את שלושת האחים ג'ונאס, כשהם רוקדים לצלילי השיר ושרים אותו.
בהמשך, ניתן לראות את קרול ג'י, שמגיעה ושרה את החלק שלה בשיר.
קליפ המילים הרשמי של השיר זכה להצלחה וצבר למעלה מ-10 מיליון צפיות.
מדינהתאריך יציאהפורמטחברת תקליטיםמקורעולם15 במאי 2020הזרמת מוזיקה • הורדה דיגיטליתריפבליקארצות הברית19 במאי 2020רדיו להיטים עכשווייםאיטליה22 במאי 2020יוניברסל
Xbox Series X (בעברית: אקסבוקס סדרה X) ו-Xbox Series S (בעברית: אקסבוקס סדרה S) הן קונסולות משחקים מהדור התשיעי מבית מיקרוסופט.
שתי הקונסולות יצאו ב-10 בנובמבר 2020.
ה-Xbox Series X הוכרזה בכנס E3 2019 תחת שם הקוד "Project Scarlett" (פרויקט סקארלט).
הקונסולה היא הרביעית בסדרת קונסולות ה-Xbox והממשיכה של הדור הקודם, Xbox One (במיוחד הדגם המשופר, Xbox One X, אשר מהווה את דגם הדגל של הדור).
מיקרוסופט שמה דגש על ביצועי חומרה, הכוללת תמיכה ברזולוציות גבוהות (עד 8K) וקצב פריימים גבוה, ניתוב קרניים בזמן אמת ושימוש בכונן SSD על מנת להפחית את זמני הטעינה.
הקונסולה יצאה תחת תג המחיר של 499 דולר אמריקני ו-2,199 שקלים בישראל (מחירי דגם ה-X).
בספטמבר 2020, הכריזה מיקרוסופט על קונסולה בשם Xbox Series S, אשר הייתה ידועה תחת שם הקוד "Project Lockhart" (פרויקט לוקהארט).
הקונסולה מהווה גרסה זולה יותר של ה-Xbox Series X, והיא בעלת כוח עיבוד של 4 טרהפלופס, אחסון מבוסס NVMe בנפח 512GB וחסרת כונן דיסקים, אשר מיועדת למשחקים ברזולוציה של 1440p בקצב רענון גבוה של עד 120 פריימים לשנייה.
היא יצאה תחת תג המחיר של 299 דולר אמריקני ו-1,349 שקלים.
בנוסף לכך, מיקרוסופט מקדמת מדיניות לטובת קהל הגיימרים, הכוללת תוכנית בשם "Smart Delivery" לשדרוג בחינם של משחקים אשר יצאו לאור ל-Xbox One, מצב תאימות לאחור עם משחקים שיצאו לדורות הקודמים, בקרים ואביזרים חדשים.
כמו כן, הקונסולות משתמשות ביתרונותיו של השירות בתשלום Xbox Game Pass וכמו כן תומכות במשחקים על בסיס ענן בטלפונים החכמים באמצעות שירות ההזרמה xCloud .
X 100pre (קיצור של Por siempre; בעברית: "לנצח") הוא אלבום הבכורה של זמר הטראפ הלטיני והרגאטון הפוארטו ריקני באד באני.
האלבום יצא לאור ב-24 בדצמבר 2018, על ידי חברת התקליטים רימאס אנטרטיינמנט.
האלבום מכיל הופעות אורח של דיפלו, אל אלפה ודרייק.
ב-22 בספטמבר 2020, מגזין רולינג סטון עדכן את רשימת 500 האלבומים הגדולים בכל הזמנים, בה דורג האלבום במקום ה-447.
מגזין הרולינג סטון דירגו את האלבום במקום ה-447 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שתי גרסאות שנוצרו בעבר.
באד באני יצא לסיבוב ההופעות שלו La Nueva Religión Tour בשנת 2018, שהסתיים בספטמבר.
סיבוב ההופעות הכניס יותר מ-16 מיליון דולר ברחבי העולם.
לאחר הוצאת סינגלים שונים במהלך 2018, ב-23 בדצמבר הודיע באד באני באמצעות הרשתות החברתיות כי אלבום הבכורה שלו ייצא בחצות בערב חג המולד.
לאחר צאת האלבום, באד באני חשף בשידור חי באינסטגרם כי הוא לא עובד תחת הלייבל הראשון שלו, Hear This Music והמנהל הקודם שלו די ג'יי לואיאן, היות שלא הצליח להוציא אלבומים בניהולו הקודם.
פרסשנהקטגוריהתוצאהמקורפרס גראמי הלטיני2019אלבום המוזיקה האורבנית הטוב ביותרפרס המוזיקה של בילבורד2019האלבום הלטיני המובילפרסי המוזיקה הלטינית של בילבורד2020האלבום הלטיני המובילהאלבום הלטיני הקצבי המובילפרס גראמי2020האלבום הלטיני, האורבני או האלטרנטיבי הטוב ביותרפרסי המוזיקה של iHeartRadio2020האלבום הלטיני של השנה
מדינהתוארמכירות ספרד (PROMUSICAE) זהב 20,000 ארצות הברית (RIAA) יהלום (לטיני) 600,000
זנפורו היא מערכת להקמת קבוצות דיון באמצעות פורומים שנכתבה בשפת PHP.
זנפורו היא מערכת חופשית בקוד פתוח הניתן להורדה דרך אתר האינטרנט של החברה.
הגרסה הראשונה של המערכת שוחררה ב-8 במרץ 2011.
מערכת הפורומים פותחה בשנת 2011 על ידי קיר דרבי (Kier Darby) ומייק סוליבן (Mike Sullivan).
צוות החברה הורכב ממספר מפתחי vBulletin שעזבו את החברה והקימו מערכת חדשה.
x Tour (מבוטא "Multiply Tour") היה סיבוב ההופעות העולמי השני של הזמר-יוצר והמוזיקאי האנגלי, אד שירן, לקידום אלבומו השני, "×" (מבוטא "Multiply"; בעברית: "כפל").
סיבוב ההופעות החל באוסקה, יפן, ב-6 באוגוסט 2014, והמשיך דרך אירופה, אמריקה, אוקיאניה ואסיה עד ל-12 בדצמבר 2015, כאשר הסתיים בניו זילנד.
שירן תכנן 180 הופעות בסך הכול.
ביוני 2015, הודיע הזמר שסרט דוקומנטרי יצולם במהלך שלושת התאריכים בסיבוב ההופעות, 10-12 ביולי 2015, באצטדיון ומבלי, לונדון.
לאורך 2013, השתתף שירן כמופע חימום בסיבוב ההופעות "The Red Tour" של הזמרת-יוצרת האמריקאית טיילור סוויפט בצפון אמריקה, וכן הופיע לאורך המופע עצמו.
שירן משתתף גם בסינגל "Everything Has Changed" של סוויפט, אותו ביצעו השניים בסאמרטיים בול ובפרק גמר העונה השביעית של "Britain's Got Talent".
תוך כדי סיבוב ההופעות, החל שירן להקליט את אלבום האולפן השני שלו, "×".
לאלבום קדם הסינגל המוביל, "Sing", שהגיע למקום הראשון במצעד הסינגלים הבריטי.
האלבום, שיצא ב-20 ביוני 2014, זכה לביקורות חיוביות ושבחים.
שירן הופיע בפסטיבלים שונים ב-2014, בהם פסטיבל גלסטונברי, T in the Park ופסטיבל Southside.
ב-14 באפריל 2014, לאחר הופעה ב"סאטרדיי נייט לייב", הכריז שירן על סיבוב ההופעות הראשון שלו בצפון אמריקה.
סיבוב ההופעות החל בסיאטל, ונקבעו לו 15 התאריכים ברחבי צפון אמריקה.
עקב הביקוש, נוספו לסיור שלושה תאריכים נוספים.
במהלך ה-x Tour ב-2015, בחר אד שירן להשתמש בפנדר סטראטוקסטר שהושאל לו על ידי האמן הבריטי טדי מקדונלד.
הגיטרה, הידועה בשם "גרין T", נוגנה ב-18 מדינות ושימשה לשירים הדורשים גיטרה חשמלית, בהם "Thinking Out Loud".
הגרין T הוחזרה לטדי מקדונלד בסוף סיבוב ההופעות, ומאוחר יותר נמכרה במכירה פומבית בדצמבר 2015.
לפי פולסטר, היה ה-x Tour סיבוב ההופעות ה-43 עם הרווחים הגבוהים ביותר לשנת 2014, עם כ-667 אלף כרטיסים שנמכרו ורווחים של 33.4 מיליון דולר.
בשנה שלאחר מכן, הפך ה-x Tour לסיבוב ההופעות השביעי הרווחי ביותר של 2015, עם 1,823,410 כרטיסים שנמכרו ורווח של כ-117.3 מיליון דולר.
עם מופיעי הופעות החימום שהתקיימו במהלך סיבוב ההופעות, נמנים רודימנטאל, ריקסטון, פוי ואנס, קודאליין וכריסטינה פרי.
רשימת שירים זה מייצגת את ההופעה ב-27 באוגוסט 2014. הרשימה אינה מייצגת את כל ההופעות בסיבוב ההופעות, ומשתנה לעיתים קרובות.
Xbox Game Studios היא חברת הפצה של משחקי וידאו שפועלת כחטיבה במיקרוסופט.
החברה, שהוקמה במרץ 2000, עסקה בפיתוח משחקי מחשב עבור מערכת ההפעלה חלונות, ובשלב מאוחר יותר החלה לעסוק בפיתוח ובהפצה של משחקי וידאו לפלטפורמות נוספות, דוגמת Xbox ו-Windows Mobile.
עד להקמת חטיבת משחקי וידאו, מיקרוסופט רכשה מספר חברות פיתוח משחקים.
בין החברות הראשונות שנרכשו הייתה חברת FASA Studio שנרכשה בשנת 1999. בהמשך נרכשו חברות נוספות.
בשנת 2003 מונה פיטר מור לסגן נשיא מיקרוסופט לתחום זה.
בשנת 2007 הוקמה שלוחה של החברה באנגליה.
בשנת 2011 הוחלט על ריכוז הפעילות בתחום משחקי הווידאו תחת השם Microsoft Studios.
במקביל, המשיכה החברה לרכוש חברות נוספות על מנת להרחיב את פעילותה בתחום.
בשנת 2014 נרכשה חברת "Mojang Studios" בסכום של 2.5 מיליארד $.
בשנת 2019 שם החטיבה שונה לשם הנוכחי.
בשנת 2021 נרכשה חברת ZeniMax Media בסכום של 7.5 מיליארד $.
בינואר 2022 הכריזה מיקרוסופט כי בכוונתה לרכוש את אקטיוויז'ן בליזארד.
לאחר רכישה זו, צפויה החברה להיכנס לשלישיית החברות הגדולות בתחום, לאחר טנסנט וסוני.
X הוא סרט סלאשר אמריקאי שנכתב, בוים, הופק ונערך על ידי הקולנוען טיי וסט.
בסרט מככבים מיה גות', ג'נה אורטגה, מרטין הנדרסון, בריטני סנואו, אוון קמפבל, סטיבן אור וסקוט מסקאדי, ועלילתו עוקבת אחר צוות שחקנים הנוסעים לצלם סרט פורנוגרפי בשטח ביתם הכפרי של זוג קשישים בטקסס, אך מוצאים את עצמם מאוימים על ידי רוצח.
הסרט עלה לאקרנים בבכורה עולמית בפסטיבל "South by Southwest" (SXSW) ב-13 במרץ 2022, ועלה לאקרנים בארצות הברית ב-18 במרץ 2022, תחת הפצתם של "A24"; וזכה לביקורות חיוביות, ששיבחו את המחוות שלו לסרטי סלאשרים מהמאה ה-20, במיוחד לסרט "המנסרים מטקסס", שיצא לאור בשנת 1974.
בשנת 1979, שחקנית הקולנוע הפורנוגרפי השאפתנית מקסין מינקס יוצאת למסע בטקסס עם בן זוגה ומפיקהּ, ויין, עמיתיהם השחקנים, בובי-לין וג'קסון הול, והבמאי אר.
ובת זוגו, לוריין, על מנת לצלם סרט וידאו ביתי למבוגרים.
בעוד בובי-לין וג'קסון פותחים ברומן, לוריין לא מתרשמת מתוכן הסרט ומניסיונותיו של אר.
לגרום לו להיראות כמו סרט קולנוע רציני.
החבורה מגיעה לחווה של הווארד ופרל, זוג קשישים שבבית ההארחה שברשותם הקבוצה מתכננת לצלם את הסרט.
בעוד הווארד נוהג בטמפרמנטליות כלפי הקבוצה, פרל עוקבת בשקט אחר מקסין.
כשהצילומים מתחילים ללא ידיעתו של הווארד, מקסין מוזמנת לביתם של בני הזוג על ידי פרל, שם השתיים מנהלות שיחה.
פרל מקוננת בפני מקסין על גילה, ומביעה את קנאתה ביופייה.
מאוחר יותר, פרל צופה במקסין מקיימת יחסי מין עם ג'קסון ומתעוררת מינית.
פרל מתחננת בפני הווארד לקיים איתה יחסי מין, אך הוא מסרב בטענה שלבו חלש מדי.
הלילה יורד וצוות הצילום שוהה בבית ההארחה שלהם.
לוריין, שלהוטה להשיל את המוניטין שלה כשמרנית ומסתקרנת מהסרט, מבקשת להשתתף בצילומים.
מסכים לצלם סצנה בין לוריין וג'קסון, אך כועס על חוסר נאמנותה אליו ומנסה להסתלק בזמן שהאחרים ישנים.
נתפס על ידי פרל, אשר מנסה לפתות אותו; כשהוא דוחה אותה, היא דוקרת אותו למוות.
למחרת, לוריין וויין מבחינים שאר.
במהלך החיפושים, ויין נהרג עם קלשון באסם על ידי פרל.
לוריין מוזמנת לביתם של בני הזוג על ידי הווארד שטוען שפרל נעדרת, ומבקש מלוריין להביא פנס מהמרתף בשביל לעזור לו לחפש אותה.
כשהיא עושה זאת, לוריין מגלה את גופתו הנרקבת של גבר נעדר ומנסה לברוח, אך מגלה שהיא ננעלה בפנים.
הווארד ניגש לבית ההארחה ומבקש מג'קסון לעזור לו לאתר את פרל.
ג'קסון מוצא מכונית שקועה באגם לפני שהווארד יורה בו למוות, ומגלה עצמו כשותף לנטיותיה האלימות של פרל.
בינתיים, פרל נכנסת לבית ההארחה ולמיטתה של מקסין בעודה עירומה.
מקסין מתעוררת וצורחת, כאשר בובי-לין רואה את פרל בורחת מהבית.
בבית החווה, לוריין משתמשת בגרזן כדי לפרוץ את דלת המרתף, אך הווארד מכה אותה, שובר את אצבעה ומכריח אותה לחזור פנימה.
בינתיים, בובי-לין עוקבת אחר פרל החוצה אל האגם הסמוך.
פרל מאשימה בכעס את בובי-לין בהיותה זונה לפני שדוחפת אותה אל האגם, שם היא נטרפת על ידי תנין.
מקסין רואה את פרל והאוורד חוזרים לבית ההארחה ומתחבאת מתחת למיטה.
בעוד הזוג דן ברציחותיו לפני קיום יחסי מין, מקסין מצליחה לזחול החוצה ובורחת אל הטנדר של הצוות, שם היא מוצאת את גופתו של אר.
חמושה באקדח מתא הכפפות של הטנדר, מקסין נכנסת לבית החווה ומשחררת את לוריין, שמאשימה בכעס את מקסין במה שקרה.
בעודה נמלטת החוצה, לוריין נורית אנושות על ידי הווארד.
בעוד הווארד ופרל מתחילים להזיז את הגופות, מתוך כוונה לביים פלישה ביתית, לוריין הגוססת מבהילה את הווארד, שחוטף התקף לב ומת.
מקסין משיגה את המפתחות לטנדר של הווארד ופרל, ומנסה לירות בפרל, אך מגלה שהאקדח אינו טעון.
פרל מנסה לירות במקסין, אך ההדף מהרובה שובר את מותנה.
בעוד פרל שוכבת פצועה, היא מתחננת בפני מקסין לעזרה.
מקסין מסרבת ובעוד פרל נוגעת בה, מקסין דורסת אותה עם הטנדר, ומוחצת את ראשה בעודה נמלטת מהחווה.
למחרת בבוקר, המשטרה מגיעה לבית על מנת להוציא את הגופות.
מתגלה כי מקסין היא בתו של מטיף נוצרי שמרן, שנאומיו הושמעו תדיר בטלוויזיה של פרל והווארד.
השוטרים מגלים את המצלמה של אר.
ג'יי., ומתחילים לשער מה היא מכילה.
מיה גות' – מקסין מינקס / פרל
מרטין הנדרסון – ויין גילרוי
סקוט מסקאדי – ג'קסון הול
ג'יימס גיילין – השריף דנטלר
נייט רוסקו מהמגזין "פנגוריה", כתב במאמר כי הסרט מדגים תפיסה מודרנית של תת-ז'אנר האימה , במסגרתו נשים מזדקנות או מבוגרות מופיעות כדמויות גרוטסקיות ואלימות.
רוסקו ציין בנוסף כי התמות העיקרית סביבם נסוב הסרט הוא תמת ההזדקנות, הנעורים וגעגועים לעבר.
"כשהוא לוקח את השראתו מהגומחות המפוקפקות ביותר של אמנות וניצול, היחס בין יופי, הזדקנות וערך עצמי נוזל בצורה בולטת ביותר דרך הארכיטקטורה של X".
רוסקו אף העיר כי הסרט מציג את האנטגוניסטית שלו – פרל הרצחנית – באופן סימפתי, וכתב שלרגעים "אי אפשר שלא להצטער עמוקות עבור הדמות הטרגית הזו."
בביקורותיהם, פרשנים רבים העירו כי הסרט כולל מחוות רבות לסרט "המנסרים מטקסס" משנת 1974. בין סרטים אחרים שצוטטו על ידי המבקרים כבעלי השפעה על הסרט, נכללים "פסיכו" (1960), "הארדקור" (1979), "הניצוץ", "אליגטור" (שניהם 1980), ו"לילות בוגי" (1997).
ריצ'רד רופר אף העיר כי הסרט מכיל גם "הדים" לסרטים פורנוגרפיים כמו "סרט כחול" (1969) ו"דבי עושה את דאלאס" (1978).
בנובמבר 2020, הוכרז כי חברת "A24" תהיה אמונה על הפקת סרט אימה בשם "X", אותו יביים טיי וסט, ובו יככבו מיה גות', סקוט מסקאדי וג'נה אורטגה.
בפברואר 2021, נמסר כי בריטני סנואו לוהקה לצוות השחקנים.
צילומי הסרט התקיימו מ-16 בפברואר עד 16 במרץ 2021, באי הצפוני של ניו זילנד.
מספר סצנות צולמו בעיר ואנגנואי ובסביבותיה.
צילומי הסרט בעיקר בחווה במאחז פורדל, שם נבנה אסם גדול עבור הצילומים.
בנוסף, צילומי התקיימו גם ליד העיירה בולס ברנגיטיקי, שם נעשה שימוש בבית עירייה ישן.
הסרט עלה לאקרנים בבכורה עולמית בפסטיבל "South by Southwest" (SXSW) ב-13 במרץ 2022, ועלה לאקרנים בארצות הברית ב-18 במרץ 2022, תחת הפצתם של "A24".
הסרט יצא לשוק בפורמטי בלו ריי ו-DVD ב-24 במאי 2022, תחת הפצתה של "Lionsgate Home Entertainment".
בארצות הברית ובקנדה, הסרט התעתד להכניס 2–5 מיליון דולר בסוף השבוע הפותח שלו.
בסופו של דבר הסרט הרוויח 4.3 מיליון דולר מ-2,865 בתי קולנוע בסוף השבוע הפותח שלו, וסיים במקום הרביעי.
הניתוח הדמוגרפי הראה כי גברים היוו 55% מהקהל במהלך פתיחתו, כאשר אלו בטווח הגילאים 18–34 היוו 73% ממכירת הכרטיסים.
הניתוח האתני של הקהל הראה כי 50% מתוכו היו לבנים, 22% היספנים ולטינו אמריקאים, 12% אפרו אמריקאים ו-16% אסייתים או בני גזע אחר.
הסרט הרוויח 2.2 מיליון דולר בסוף השבוע השני שלו, ומיליון דולר בשבוע השלישי.
באתר הביקורות "Rotten Tomatoes" הסרט דירוג אישור של 96% על סמך 174 ביקורות, עם דירוג ממוצע של 7.8/10. קונצנזוס הביקורתי כתב כי באתר הביקורות המשוקללות "Metacritic", הסרט זכה לציון של 79/100 על סמך 31 ביקורות, דבר המצביע על "ביקורות חיוביות לרוב".
צופים שנשאלו על ידי חברת הסקרים "PostTrak" העניקו לסרט ציון חיובי של 68%, כאשר 45% מתוכם אמרו שהם בהחלט ימליצו עליו.
במרץ 2022, נחשף כי סרט פריקוול צולם בשיטת גב-אל-גב בסתר יחד עם הסרט הראשון.
הסרט נכתב ובוים על ידי טיי וסט, וצילומיו התקיימו בניו זילנד, ולאחר ההודעה הרשמית שהודיעה על הפקתו, כבר היה בשלב הפוסט-פרודקשן.
עוד נמסר כי לסרט שבה גות' בדמותה של פרל הצעירה.
הסרט הופק על ידי "A24", ועל הפקתו היו אמונים ג'ייקוב ג'אפקה, האריסון קרייס וקווין טורן, וסט, גות', מסקאדי וסם לוינסון.
X Ambassadors (מסוגנן גם כ-XA) היא להקת פופ רוק אמריקאית, המורכבת מהסולן הראשי סם האריס, הקלידן קייסי האריס והמתופף אדם לוין.
ב-2009, הלהקה הוציאה את המיני-אלבום הראשון שלה, Ambassadors.
ב-7 במאי 2013, הלהקה הוציאה את המיני-אלבום השני שלה, Love Songs Drug Songs.
המיני-אלבום הגיע בשיאו למקום ה-11 במצעד ה-Heatseekers.
ב-18 בדצמבר 2013, הלהקה הוציאה בשיתוף פעולה עם ג'יימי נ.
הסינגל הגיע בשיאו למקום העשירי במצעד שירי הרוק & האלטרנטיביים ולמקום ה-87 בבילבורד הוט 100. כמו כן, זכה באישור הקלטה מסוג פלטינה מ-RIAA.
ב-27 בינואר 2014, הלהקה הוציאה את המיני-אלבום השלישי שלה, The Reason.
המיני-אלבום הגיע בשיאו למקום השביעי במצעד ה-Heatseekers ולמקום ה-62 באירלנד.
ב-3 במרץ 2015, הלהקה הוציאה את הסינגל "Renegades".
הסינגל הגיע בשיאו למקום ה-17 בבילבורד הוט 100 ולמקום ה-38 במצעד הסינגלים הבריטי.
כמו כן, זכה באישור הקלטה מסוג פלטינה מרובעת מ-RIAA, באישור הקלטה מסוג פלטינה משובעת מ-Music Canada ובאירו הקלטה מסוג פלטינה מ-BPI.
ב-30 ביוני 2015, הלהקה הוציאה את אלבום האולפן הראשון שלה, VHS.
האלבום הגיע בשיאו למקום השביעי בבילבורד 200, ולמקום השני במצעד האלבומים הקנדי.
כמו כן, זכה באישור הקלטה מסוג פלטינה ובאישור הקלטה מסוג פלטינה כפולה מ-RIAA ו-Music Canada, בהתאמה.
ב-25 בספטמבר 2015, הלהקה התארחה בסינגל "Cannonball" של סקיילר גריי.
הסינגל הגיע בשיאו למקום השישי במצעד השירים הדיגיטליים האלטרנטיביים ולמקום ה-27 במצעד שירי הפופ הדיגיטליים.
ב-13 באוקטובר 2015, הלהקה הוציאה את הסינגל "Unsteady".
הסינגל הגיע בשיאו למקום ה-20 בבילבורד הוט 100. כמו כן, הסינגל זכה באישור הקלטה מסוג פלטינה מחומשת מ-Music Canada ו-RIAA.
ב-24 ביוני 2016, הלהקה התארחה בסינגל "Sucker for Pain" של ליל ויין, ויז קאליפה, Imagine Dragons, לוג'יק וטיי דולה סיין.
הסינגל הגיע בשיאו למקום ה-15 בבילבורד הוט 100 וזכה בתוארי הפלטינה והפלטינה המשולשת מ-BPI ו-RIAA, בהתאמה.
ב-21 ביולי 2017, הלהקה הוציאה את הסינגל "Ahead of Myself".
הסינגל הגיע בשיאו למקום השמיני במצעד האיירפליי האלטרנטיבי למבוגרים , למקום ה-12 במצעד האיירפליי האלטרנטיבי ולמקום ה-13 במצעד 40 השירים למבוגרים.
ב-5 בדצמבר 2017, הלהקה הוציאה בשיתוף פעולה עם משין גאן קלי וביבי רקסה את הסינגל "Home".
הסינגל הגיע בשיאו למקום ה-90 בבילבורד הוט 100. וזכה בתואר הפלטינה מ-RIAA.
ב-25 בינואר 2019, הלהקה הוציאה את הסינגל "Boom".
הסינגל הגיע בשיאו למקום ה-24 במצעד שירי הרוק & האלטרנטיביים.
ב-14 ביוני 2019, הלהקה הוציאה את אלבום האולפן השני שלה, Orion.
האלבום הגיע בשיאו למקום ה-125 בבילבורד 200. ב-16 באוגוסט 2019, הלהקה הוציאה, בשיתוף פעולה עם אילניום את השיר "In Your Arms".
השיר הגיע בשיאו למקום ה-30 בניו זילנד ולמקום ה-15 במצעד שירי הדאנס/אלקטרוני.
ב-6 במרץ 2020, הלהקה הוציאה את המיני-אלבום הרביעי שלה, Belong.
ב-24 בספטמבר 2021, הלהקה הוציאה את אלבום האולפן השלישי שלה, The Beautiful Liar.
ב-25 באוקטובר 2021, הלהקה התארחה בסינגל "Undeniable" של קייגו.
הסינגל הגיע בשיאו למקום השמיני במצעד שירי הדאנס/אלקטרוני וב-VG-lista.
בשנת 2023, סולן הלהקה, סם האריס, שיחק בסרט הדרמה הביוגרפי "Spinning Gold", שם גילם את המוזיקאי פול סטנלי.
במהלך שנת 2025 הצטלם האריס לסרטו של רון הווארד "Alone at Dawn" שיוקרן בשנת 2027.
יצירות קולנועיות שסווגו בסיווג הצפייה X הן יצירות קולנועיות המכילות תוכן הנחשב למתאים רק למבוגרים, אשר עשוי לכלול סצנות של אלימות גרפית או תוכן מיני.
סיווג זה משומש במספר מדינות, אשר קובעות השלכות משפטיות ומסחריות על ההפצה וההצגה של סרטים כאלו.
לדוגמה, מדינות מסוימות עשויות לאסור או להגביל מכירה או השכרה של סרטים בסיווג זה, בעוד שאחרות עשויות לאפשר זאת רק בבתי קולנוע ספציפיים או עם מיסים מיוחדים.
בנוסף לכך, ייתכן כי הקריטריונים וההגדרות לסיווג צפייה זה משתנות בין מדינה למדינה.
מועצת הסיווג האוסטרלית מנפיקה סיווגי צפייה עבור כל סרטי הקולנוע ותוכניות הטלוויזיה המוצגים, משודרים, נמכרים או נשכרים באוסטרליה.
חומר המציג מין מפורש, שאינו מדומה, בעל אופי פורנוגרפי מסווג כ-.
אנשים מתחת לגיל 18 אינם רשאים לקנות, לשכור, להציג או לצפות ביצירות קולנעיות אלו בבתי הקולנוע.
הצגה או מכירה של סרטים אלו לאנשים מתחת לגיל 18 היא עבירה פלילית הגוררת קנס מרבי של 5,500 דולר אוסטרלי.
אסור למכור או להשכיר סרטי קונלוע המסווגים כ- בכל מקום בשש המדינות של אוסטרליה.
עם זאת, ניתן למכור או לשכור יצירות כאלו בטריטוריית הבירה האוסטרלית ובטריטוריה הצפונית, ולכן ייבוא יצירה קולנועות המסווגת בסיווג צפייה זה מהטריטוריות האלו לכל אחת מהמדינות באוסטרליה הוא חוקי.
סרטי קולנוע בצרפת מורשים בבתי הקולנוע רק לאחר שאושרו על ידי ועדה מנהלית של משרד התרבות הצרפתי.
סיווג הצפייה X נוצר בצרפת ב-1975 עבור סרטים פורנוגרפיים וסרטים עם רצף של סצנות של אלימות גרפית.
עם זאת, ייתכן וכי סרטים המתאימים לתיאור הכללי, לא יסווגו ככאלו בשל האיכויות האמנותיות של הסרט.
סרטים שסווגו בסיווג צפייה זה יופיעו בבתי קולנוע ספציפיים, עם מסים מיוחדים בגובה של 33% על הכנסות הסרט.
בשנת 2000, מספר ארגונים שמרניים תבעו את הממשלה על כך שהעניקה לסרט הפשע הארוטי הצרפתי Baise-moi, שהכיל סצנות גרפיות וריאליסטיות של יחסי מין ואלימות, סיווג שאינו סיווג הצפייה X.
מועצת המדינה קבעה כי סיווג הצפייה של הסרט צריך להיות סיווג הצפייה X.
החלטה זו הייתה שנויה במחלוקת מאוד, והיו כאלו שהציעו לשנות את סיווג הצפייה ל-18.
סיווג הצפייה X המקורי, שהחליף את סיווג הצפייה H, הוענק ליצירות קולנועיות ב-1951–1982 על ידי המועצה הבריטית לסיווג סרטים בממלכה המאוחדת.
סיווג הצפייה קודם לאחר דו"ח של קנת וויר על צנזורה על סרטים.
ב-1951–1970, סרטים שסווגו בסיווג זה היו סרטים ש"אסור להציג לילדים מתחת לגיל 16", וב-1970–1982, סרטים שסווגו בסיווג זה היו סרטים ש"מתאימים לבני 18 ומעלה".
בנובמבר 1982, הוחלף הסיווג בסיווג הצפייה 18.
לפעמים סיווג הצפייה של סרט משתנה עם הזמן.
לדוגמה, הסרט הצרפתי "ז'ול וג'ים" סווג כ-X ב-1962, ומאוחר יותר הופחת לסיווג הצפייה PG ב-1991. כמו כן, בחלק מהמקרים, סרטים בעלי תוכן פוליטי קיצוני סווגו בסיווג הצפייה X.
לדוגמה, "אוניית הקרב פוטיומקין" לא קיבל סיווג צפייה בשל "כתוביות מעוררות דלקת ותעמולה בולשביקית" ב-1926, סווג כ-X ב-1954, ולבסוף סווג כ-PG ב-1987.
בארצות הברית, סיווג הצפייה X הוחל על סרטים שהכילו תוכן שנחשב לא מתאים לילדים, כמו אלימות קיצונית, מין מרומז מאוד ושפה גרפית.
איגוד הסרטים של אמריקה התחיל להעניק את סיווג צפייה זה ב-1 בנובמבר 1968. מסוף שנות ה-60 ועד אמצע שנות ה-80 של המאה ה-20, סרטי מיינסטרים רבים יצאו לאקרנים עם סיווג צפייה זה, בין היתר "קאובוי של חצות", "תפוז מכני", "פריץ החתול", "טנגו אחרון בפריז" ו-"מוות אכזרי".
סרטי קולנוע שזכו להצלחה ביקורתית ומסחרית דורגו מאוחר יותר מחדש כ-R לאחר חיתוכים קלים, כולל "קאובוי של חצות" ו-"תפוז מכני".
האיום של סיווג הצפייה X עודד גם יוצרי סרטים לערוך מחדש את סרטיהם כדי להשיג את סיווג הצפייה R; אחת הדוגמאות הבולטות לכך הייתה עם סרט המדע הבדיוני משנת 1987, "רובוקופ", שהיה צריך לערוך 11 פעמים לפני שדורג בסיווג הצפייה R.
חלקם אפילו השתמשו במספר פעמים של X (כלומר XX, XXX וכו') כדי ליצור את הרושם שהסרט שלהם מכיל יותר תוכן מיני גרפי מאשר X פשוט.
במקרים מסוימים, דירוג ה-X יושם על ידי מבקרים או חוקרי קולנוע, כמו ויליאם רוטסלר , שכתב "דירוג ה-XXX מיועד להארדקור , דירוג ה-XX מיועד לסופטקור , ודירוג X מיועד לסרטים מגניבים יחסית." שום דבר מעבר ל-X הפשוט מעולם לא הוכר רשמית על ידי איגוד הסרטים של אמריקה.
בשל השימוש הרב בסיווג הצפייה X על ידי יוצרי תוכן פורנוגרפי, סיווג זה נקשר בעיקר לסרטים פורנוגרפיים, כך שלסרטים שאינם פורנוגרפיים שדורגו בסיווג זה יהיו פחות בתי קולנוע שמוכנים להזמין אותם ופחות מקומות לפרסום.
כמו כן, עיתונים רבים סירבו לפרסם סרטים שדורגו ב-X.
לפיכך, מספר סרטים יצאו ללא סיווג צפייה עם אזהרה שהסרט מכיל תוכן למבוגרים בלבד.
בתגובה, איגוד הסרטים של אמריקה הסכים בסופו של דבר ב-1990 לסיווג צפייה חדש, NC-17, שיהיה בעל סימן מסחרי, ויוכל להיות מיושם רק על ידי האיגוד בעצמי.
האיגוד, על ידי סימן מסחרי של הדירוג, התחייב להגן על סרט NC-17 שהואשם בהפרת חוקי מעשים מגונים.
Xeno-canto הוא פרויקט ומאגר מדע אזרחי בו המשתמשים מקליטים ומעלים הקלטות אודיו של קריאות ציפורים וקולות של חגבים ועטלפים.
מאז השקתו ב-2005, הוא אסף למעלה מ-575,000 הקלטות אודיו של יותר מ-10,000 מינים ברחבי העולם, והפך לאחד האוספים הגדולים ביותר של קולות ציפורים בעולם.
כל ההקלטות מתפרסמות תחת אחד מהרישיונות של Creative Commons, וחלק אף עם רישיונות פתוחים.
כל הקלטה באתר מלווה בספקטרוגרמה ונתוני מיקום על גבי מפה המציגה שונות גאוגרפית.
נעשה שימוש נרחב בנתונים מהאתר במספר רב (כמה אלפים) של מאמרים מדעיים.
באתר נעשה גם שימוש כמקור נתונים לאתגר שנתי בנושא זיהוי אוטומטי של שירת ציפורים ("BirdCLEF") מאז 2014, שנערך במסגרת הכנס והמעבדות של פורום ההערכה .
האתר נתמך על ידי מספר מוסדות אקדמיים וצפרות ברחבי העולם, כאשר עיקר התמיכה העיקרית שלו היא בהולנד.
Xeno-canto, שמתרגם ל"צליל מוזר", הוא פרויקט ווקאלי בלבד שמטרתו לשים דגש לקולות הציפורים, במקום תמונות או סרטונים.
Xeno-canto הושק ב-30 במאי 2005 על ידי בוב פלנקה, ביולוג מתמטי מהאוניברסיטה החופשית של אמסטרדם, ווויליאם-פייר וולינגה, פיזיקאי המייעץ כיום לחברה גלובלית לטכנולוגיית חומרים.
בזמן ההשקה החזיק האתר הקלטות של כ-160 מינים בלבד ובמקור מטרתו לאסוף הקלטות של ציפורים ממרכז ודרום אמריקה.
Xeno-canto נעשה כיום לגלובלי, והרחיב את הכיסוי שלו לצפון אמריקה, אפריקה ואסיה, ולבסוף גם לאירופה ואוסטרליה.
עד 2017, איסוף הנתונים הראה צמיחה משמעותית, והכיל כ-360,000 הקלטות של כ-9,750 מיני ציפורים (שהם כמעט 90 אחוז מכלל מיני הציפורים).
עם זאת, האוסף עדיין רחוק מלהיות מושלם.
חסרים כ-1,000 מינים, ועבור מינים רבים, יש רק מעט הקלטות, כלומר חסרה להם השונות ברפרטואר ובדיאלקט שמציגות אוכלוסיות שונות של המינים.
Xeno-canto שואף לנצל את יכולות האינטרנט כדי לשפר את הפופולריות, הנגישות והידע של קולות ציפורים באוכלוסייה.
עד כה, ההקלטות ב-Xeno-canto ראו שימוש במגוון דרכים שונות, כולל הופעה במערכת המידע התעופה של הודו, תרומה לפרויקט STERNA, והכללה במסד הנתונים של אוניברסיטה נורווגית.
מאז הקמתו, האתר קבע מספר עקרונות קבועים על-מנת לשמור על השירות קהילתי.
כל אחד יכול לתרום לפרויקט.
מלבד כמה הגבלות על גודל הקובץ, משתמשים יכולים להעלות כל הקלטת ציפורים אותה הם מוצאים מעניינת.
בנוסף להעלאת הקלטות, משתמשים יכולים גם לכתוב מאמרים, להגיב על הקלטות ואפילו לתרום לקוד של האתר.
רישיונות ה-Creative Commons המיושמים על ידי האתר מקדמים שיתוף.
הקלטות הציפורים שהועלו מיועדים לשימוש חוזר.
משתמשים יכולים להוריד הקלטות בודדות שנמצאו בעת גלישה או לגשת למסד הנתונים של האוסף כולו.
משתמשים אחרים יכולים לסמן הקלטה כבעלת זיהוי שגוי.
לאחר מכן, ההקלטה נבדקת עד להסכמה על ידי הקהילה, והסימון מאופס על ידי המנהלים.
אקסבוקס הוא מותג של משחקי וידאו שכולל ארבע סדרות עיקריות של קונסולות ביתיות, וכן יישומים (משחקים), שירות הזרמת המדיה Xbox Cloud Gaming ושירותים מקוונים נוספים כמו Xbox network ו־Xbox Game Pass.
המותג מיוצר על ידי חטיבת Microsoft Gaming של מיקרוסופט.
המותג הושק לראשונה בארצות הברית בנובמבר 2001, עם השקת קונסולת ה־Xbox המקורית.
בין השנים 2012 ל־2015 שימש "Xbox" גם כשם כולל לשירותי הבידור הדיגיטלי של מיקרוסופט, במקום מותג Zune.
בשנת 2022 הרחיבה מיקרוסופט את פעילותה בתחום המשחקים וארגנה מחדש את חטיבת Xbox כחלק מחטיבת Microsoft Gaming החדשה.
הקונסולה המקורית הייתה הראשונה שמציעה חברת טכנולוגיה אמריקנית מאז הפסקת מכירות Atari Jaguar ב־1996. עד מאי 2006 נמכרו ממנה מעל ל־24 מיליון יחידות.
הקונסולה השנייה, Xbox 360, הושקה ב־2005 ומכרה 86 מיליון יחידות נכון לאוקטובר 2015. הקונסולה השלישית, Xbox One, הושקה בנובמבר 2013 ונמכרו ממנה כ־58 מיליון יחידות.
הסדרה הרביעית, Xbox Series X ו־Series S, הושקה בנובמבר 2020.
ראש חטיבת Xbox מאז מרץ 2014 הוא פיל ספנסר, שהחליף את ראש החטיבה הקודם מארק ויטן.
כאשר סוני קומפיוטר אנטרטיינמנט הכריזה על פלייסטיישן 2 בשנת 1999, היא הציגה את הקונסולה לא רק כקונסולת משחקים, אלא כמרכז בידור ביתי, עם יכולות ניגון של תקליטורי שמע ו-DVD.
חברת מיקרוסופט, שפעלה בעיקר בתחום המחשבים האישיים (PC) עם מערכת ההפעלה Microsoft Windows, ראתה בפלייסטיישן 2 איום על הדומיננטיות של ה-PC בשוק.
ארבעה מהנדסים מצוות DirectX של מיקרוסופט – קווין בקוס, שיימוס בלקלי, טד האסה ואוטו ברקס, החלו לפתח חזון לקונסולה שתתחרה בפלייסטיישן 2. הם תכננו מערכת שתבוסס על רכיבי חומרה דומים לאלו של מחשבים אישיים, ושתריץ גרסה מותאמת של Windows ו-DirectX להפעלת משחקים.
גישה זו הקלה על מפתחי משחקים עבור Windows לפתח גם עבור הקונסולה החדשה, בניגוד לפלטפורמות קונסולה מבוססות חומרה ייחודית.
הצוות השיווקי של מיקרוסופט ערך סקרי משתמשים עם השם "Xbox" כבקרת איכות בלבד, מתוך מחשבה שזה שם לא מוצלח, אך גילה כי דווקא השם הזה זכה להעדפה הגבוהה ביותר – והוא נבחר לבסוף לשם הרשמי של הקונסולה.
אף על פי שמכירות ה-Xbox המקורית היו צנועות, מיקרוסופט ספגה הפסדים כספיים משמעותיים כדי לתמוך בה.
עם זאת, הצלחתה היחסית עודדה את החברה להמשיך לפתח את הקו.
מאז יציאתה לשוק, הושקו ארבעה דורות של Xbox, כשהעדכני ביותר הוא Xbox Series X ו-Xbox Series S.
ה-Xbox הפכה למתחרה ישירה של מותג הפלייסטיישן של סוני, כאשר שתי הקונסולות מציעות ביצועים גבוהים ומפרטים דומים.
מיקרוסופט פועלת למיתוג "Xbox" לא רק כקונסולה, אלא כמותג כולל למשחקים.
הדבר בא לידי ביטוי בשינוי שם החטיבה Microsoft Studios ל-Xbox Game Studios בשנת 2019.
פיל ספנסר, ראש חטיבת Xbox, ציין ביוני 2019: "העסק שלנו אינו תלוי בכמה קונסולות נמכרות, אלא בכמה שחקנים משחקים ובאילו שירותים הם משתמשים." עיתונאים פירשו זאת כהזזת המיקוד מהחומרה לשירותים ומנויים.
בפברואר 2020 ספנסר הוסיף כי מבחינת החברה, המתחרים האמיתיים הם לא סוני או נינטנדו, אלא חברות מחשוב ענן כמו אמזון ואלפאבית.
לדבריו, פלטפורמת Microsoft Azure תשמש בסיס לשירות Xbox Cloud Gaming – פלטפורמת סטרימינג למשחקים.
דורראשוןשנישלישירביעישםXboxXbox 360Xbox OneXbox One SXbox One XXbox Series SXbox Series Xקונסולהמחיר השקה299.99 דולר499.99 דולר עם קינקט
7 במאי 2019 (גרסה ללא כונן דיסקים)7 בנובמבר 201710 בנובמבר 2020הפסקת ייצור2 במרץ 200920 באפריל 20162 באוגוסט 2016רבעון רביעי 2020 16 ביולי 2020יחידות שנמכרו24+ מיליון (נכון ל-10 במאי 2006)84+ מיליון58 מיליון34 מיליון (נכון לדצמבר 2025)המשחק הנמכר ביותרHalo 2, נמכרו 8 מיליון עותקים (נכון ל-9 במאי 2006)Kinect Adventures!
לכל אחת מהקונסולות בסדרת Xbox יש היצע רחב של משחקים.
מרבית המשחקים שיצאו עבור ה־Xbox המקורית נתמכים לאחור וניתן לשחק בהם גם על קונסולת Xbox 360. תמיכה לאחור במשחקי Xbox 360 נוספה לקונסולת Xbox One כשנה וחצי לאחר השקתה ביוני 2015, אם כי כותרים שדרשו את התקן Kinect או התקנים חיצוניים אחרים לא נתמכו.
קונסולות Xbox Series X ו־Xbox Series S תומכות במשחקים שיצאו עבור Xbox One (למעט אלו הדורשים Kinect), וכן במשחקי Xbox 360 ו־Xbox המקורית שתמכו ב־Xbox One.
משחקים ממותגי Xbox ו־Xbox Live יצאו גם עבור מערכות הפעלה נוספות כמו Microsoft Windows, Windows Phone, אנדרואיד ו־iOS.
בנוסף, ניתן לשחק במשחקים דרך שירות הסטרימינג Xbox Cloud Gaming.
מיקרוסופט מפעילה את קונסולות ה-Xbox לפי מודל "הסכין והלהבים", בו נמכרות הקונסולות במחיר הקרוב לעלות הייצור ולעיתים אף מתחתיה, כאשר הרווח מגיע מתשלומי דמי מנוי (רישוי) שמשולמים על ידי מפתחי המשחקים, ומהכנסות משירותים שונים שהיא מציעה לשחקנים.
רשת Xbox (לשעבר Xbox Live) היא שירות מקוון עם למעלה מ-65 מיליון משתמשים ברחבי העולם (נכון ליולי 2019).
השירות כולל חנות מקוונת בשם Xbox Games Store, המאפשרת רכישה והורדה של משחקים ותכנים נוספים.
המשחק המקוון דרך Xbox החל ב-15 בנובמבר 2002, והשירות פעיל עד היום.
חנות מיקרוסופט היא שוק דיגיטלי עבור קונסולות Xbox One ו-Xbox Series X/S.
עבור Xbox 360 משמשת הגרסה הישנה של Xbox Games Store.
אפליקציית Xbox היא אפליקציית ליווי הזמינה ל-Windows 8, Windows 10, Windows 11, iOS, אנדרואיד (גרסה 4.0 ומעלה) ו-Windows Server 2012. הוכרזה ב-E3 בשנת 2012 ויצאה לאור יחד עם Windows 8 ב-26 באוקטובר 2012. האפליקציה מאפשרת חיבור עם הקונסולה ושימושים אינטראקטיביים כגון שלט נוסף או תצוגה שנייה.
Xbox Game Pass Cloud Gaming (בשם הקוד: xCloud) הוא שירות גיימינג בענן מבית מיקרוסופט, המאפשר הזרמת משחקים מהענן למכשירים שונים.
בשנת 2019 השיקה מיקרוסופט מערכת סינון תכנים שמטרתה להפחית תכנים פוגעניים ברשת.
המערכת מאפשרת לדווח על הודעות, שמות משתמש, תמונות או כל תוכן אחר שנחשב לפוגעני או רעיל.
Xbox Game Pass הוא שירות מנויים מבית מיקרוסופט עבור קונסולות Xbox One, Xbox Series X/S, ומחשבים מבוססים מערכת הפעלה Windows 10 ו-Windows 11. השירות מאפשר גישה למאגר גדול של משחקים ממגוון חברות, במחיר חודשי קבוע.
Xbox Wire הוא בלוג החדשות הרשמי של Xbox, אשר הושק במאי 2013 כהכנה להשקת קונסולת Xbox One.
זה היה הבלוג הראשון של מיקרוסופט שהתמקד ב-Xbox מאז סגירת Gamerscore בתחילת 2009. במרץ 2022 הושקה גם גרסה יפנית לבלוג, כחלק ממיקוד החברה בשוק הגיימינג ביפן.
ממשק המשתמש המרכזי בכל ארבעת הדורות של קונסולות Xbox הוא Xbox Dashboard, אשר מאפשר למשתמשים לנהל את המשחקים המאוחסנים בקונסולה, להפעיל מדיה ולגשת להגדרות המערכת.
מאז שנת 2002, שולב לוח המחוונים עם שירות הרשת של Xbox network, המספק יכולות מקוונות ואפשרות לרכישת תכנים דיגיטליים.
מערכות ההפעלה של כלל פלטפורמות Xbox מבוססות על גרסאות מותאמות של מערכת ההפעלה Windows NT: קונסולת ה-Xbox המקורית ומערכת ההפעלה של Xbox 360 מבוססות על Windows 2000, ואילו מערכת ההפעלה של Xbox One ושל Xbox Series X/S מבוססת על Windows 11, עם תמיכה באפליקציות בפורמט UWP.
אפליקציית בקרת ההורים של Xbox
במאי 2020 הציגה מיקרוסופט גרסת ניסיון של אפליקציה ייעודית להורים ולאפוטרופוסים, המאפשרת הגבלת זמן משחק יומי לילדים, צפייה בדו"חות פעילות שבועיים, סינון משחקים לפי מגבלת גיל, והגבלת תקשורת מקוונת.
מטרת השירות היא לקדם מסר של גיימינג אחראי.
בקר המשחק של ה-Xbox, שהושק לראשונה בשנת 2001, היה הבקר הראשון שפותח במיוחד עבור קונסולת ה-Xbox המקורית.
הבקר כלל שני מקלות אנלוגיים, משטח כיוונים (D-pad) רגיש ללחץ, שני הדקים אנלוגיים, כפתורי Back ו-Start, שני חריצים לאביזרים חיצוניים ושישה כפתורי פעולה (A ירוק, B אדום, X כחול, Y צהוב, ולחצני שחור ולבן).
הבקר המקורי זכה לכינוי "השמן" (Fatty) ובהמשך גם "הדוכס" (Duke).
הבקר סופק תחילה בכל האזורים למעט יפן, שם הושק דגם מוקטן בשם Controller S.
דגם זה הפך בהמשך לבקר הסטנדרטי בכל האזורים.
בקר ה-Xbox 360, שהושק בשנת 2005 לצד קונסולת ה-Xbox 360, החליף את קודמו.
הבקר כולל 11 כפתורים דיגיטליים, שני הדקים אנלוגיים, שני מקלות אנלוגיים ו-D-pad דיגיטלי.
בצדו הימני נמצאים ארבעת כפתורי הפעולה (A ירוק, B אדום, X כחול, Y צהוב), מתחתם המקל האנלוגי הימני, ובצדו השמאלי נמצא D-pad והמקל האנלוגי השמאלי.
שני המקלות ניתנים ללחיצה כמו כפתור.
במרכז הבקר נמצאים כפתורי Start, Back, וכפתור ה-Guide עם סמל ה-Xbox.
כפתור זה משמש להפעלת הקונסולה/הבקר ולגישה לתפריטים.
סביבו נמצאת "טבעת האור" (Ring of Light) המצביעה על מספר הבקר ומספקת התראות.
בנוסף, קיימים לחצני כתף (Bumpers) והדקים אנלוגיים בצדי הבקר.
בקר אלחוטי של Xbox (2013–הווה)
בקר ה-Xbox One הציג כ-40 שיפורים בהשוואה לבקר של ה-Xbox 360. הוא פותח גם כדי לפעול בשילוב עם מצלמת Kinect.
כפתורי Start ו-Back הוחלפו בכפתורי Menu ו-View.
ההדקים האחוריים שודרגו ל"טריגרים עם רטט" (Impulse Triggers).
כפתור ה-Xbox משמש לפתיחת תפריט המיני-מדריך.
הדור הרביעי של בקרי Xbox ממשיך את עיצוב בקר ה-Xbox One אך מוסיף כפתור ייעודי לצילום ולשיתוף תוכן, D-pad היברידי, ואחיזה משופרת על ההדקים והטריגרים.
הבקר תומך גם במחשבים אישיים ומכשירים ניידים מסוימים
בקר ה-Xbox לנגישות (Xbox Adaptive Controller) פותח על מנת לאפשר שליטה נוחה לשחקנים בעלי מוגבלויות.
הוא כולל ממשק רחב, לחצנים גדולים וכניסות שונות עבור התקני קלט חיצוניים הניתנים להתאמה אישית.
קינקט הוא התקן קלט חישת תנועה שפותח על ידי חברת מיקרוסופט עבור קונסולת המשחקים Xbox 360 ולמחשבים אישיים המריצים Windows.
המכשיר מבוסס על תוספת חיצונית בסגנון מצלמת רשת לקונסולה, ומאפשר שליטה ותקשורת עם הקונסולה ללא צורך בבקר משחק, באמצעות ממשק משתמש טבעי המבוסס על מחוות גוף ומערכת זיהוי דיבור.
הפרויקט נועד להרחיב את קהל היעד של ה־Xbox 360 מעבר לקהל השחקנים המסורתי.
הקינקט התחרה בטכנולוגיות דומות כגון Wii Remote Plus ו־PlayStation Move שהותאמו לקונסולות Wii ו־PlayStation 3 בהתאמה.
גרסה של המכשיר ל־Windows הושקה ב־1 בפברואר 2012.
קינקט הושק בצפון אמריקה ב-4 בנובמבר 2010, באירופה ב-10 בנובמבר 2010, באוסטרליה, ניו זילנד וסינגפור ב-18 בנובמבר 2010, וביפן ב-20 בנובמבר 2010. אפשרויות הרכישה עבור ציוד החיישנים כוללות חבילה עם המשחק Kinect Adventures וחבילות קונסולות עם 4GB או 250GB אחסון לקונסולת Xbox 360.
הקינקט זכה בשיא גינס כ"מכשיר האלקטרוניקה הצרכני הנמכר ביותר" לאחר שמכר בסך הכל 8 מיליון יחידות ב-60 הימים הראשונים להשקה.
24 מיליון יחידות של חיישן הקינקט נמכרו נכון לינואר 2012.
מיקרוסופט הוציאה את ערכת פיתוח התוכנה Kinect עבור Windows 7 ב-16 ביוני 2011. ערכת פיתוח תוכנה זו נועדה לאפשר למפתחים לכתוב אפליקציות Kinecting ב־C++/CLI, C# או Visual Basic.
מידע נוסף על ה-Kinect של Xbox One פורסם ב-6 ביוני 2013, כולל מידע על אופן השבתת התכונה "תמיד פעיל".
אף על פי שהציג ביצועים משופרים בהשוואה ל-Kinect המקורי של ה-Xbox 360, יורשו, ה-Xbox One Kinect, זכה לתגובות מעורבות.
הוא זכה לשבחים בזכות זווית הצילום הרחבה שלו, זמן התגובה המהיר שלו והמצלמה האיכותית שלו.
עם זאת, חוסר היכולת של הקינקט להבין מבטאים מסוימים באנגלית ספג ביקורת.
יתר על כן, מחלוקות סובבות סביב הקישור המכוון של החיישן לקונסולת ה-Xbox One על ידי מיקרוסופט, אף על פי שהדרישות הראשוניות לחיבור החיישן בכל עת תוקנו מאז ההכרזה הראשונית.
כמו כן, עלו מספר חששות בנוגע לפרטיות.
בשנת 2016, מיקרוסופט הודיעה כי במקום לקיים מסיבת עיתונאים במסגרת כנס Gamescom השנתי, היא תקיים את אירוע ה-Xbox FanFest שלה.
מיקרוסופט קיימה את ה-Xbox FanFest הראשון בסידני בספטמבר 2016.
ב-15 בנובמבר 2021, מיקרוסופט שידרה אירוע לציון 20 שנה ל-Xbox.